2023.8.18.
HU
Az Európai Unió Hivatalos Lapja
C 290/11
A kozmetikai rendelet és a REACH-rendelet közötti kapcsolódási pont fenti értelmezését jelenleg a Törvényszék vizsgálja az ECHA ellen indított két ügyben.
Egy regisztráló vitatja az ECHA által a REACH-rendelet szerinti dossziéértékelési határozatokban kért állatkísérletek elvégzésére vonatkozó kötelezettséget.
Az ítéletek 2023 folyamán várhatók, és következményeik lehetnek a Bizottság ezen európai polgári kezdeményezésre adott válaszának alapjául szolgáló jelenlegi értelmezésre.
A T-655/20. sz.
és a T-656/20. sz. ügy (Symrise kontra ECHA) A felperesek az ECHA fellebbezési tanácsa két határozatának megsemmisítését kérik.
E határozatokban a fellebbezési tanács megerősítette az ECHA azon kérelmét, hogy a kizárólag kozmetikumokban használt vegyi anyagokra vonatkozóan végezzenek állatkísérleteket is magukban foglaló bizonyos vizsgálatokat.
A felperes – akit nem kormányzati szervezetek és kozmetikai termékek előállításával foglalkozó vállalatok is támogatnak – többek között azt állítja, hogy az ECHA nyilvánvaló értékelési hibát követett el és tévesen értelmezte a REACH-rendeletet, amikor a munkavállalók egészségét érintő kockázatok értékeléséhez gerinces állatokon végzett kísérleteket kért, és nem vette figyelembe az anyagnak a kozmetikai rendelet alapján értékelt biztonságosságát.
3.2.
2.
célkitűzés: A vegyi anyagokról szóló uniós szabályozás átalakítása
Az európai polgári kezdeményezés felszólítja a Bizottságot, hogy alakítsa át a vegyi anyagokra vonatkozó uniós jogszabályokat, és az emberi egészség és a környezet védelmét a vegyi anyagok új állatkísérleti követelmények bevezetése nélküli kezelésével biztosítsa.
A kezdeményezés a 2.
célkitűzés keretében konkrét lépések megtételét kéri a mérgező vegyi anyagok azonosítására szolgáló, humán vonatkozású, állatok bevonását nem igénylő megközelítések kidolgozására, validálására és alkalmazására.
A kezdeményezés kéri az állatkísérletekről való teljes átállás melletti elköteleződést, az állatok bevonását nem igénylő módszereknek a vegyi anyagok, biocidek, növényvédő szerek, gyógyszerek és egyéb termékek tekintetében igazgatási felelősséggel rendelkező valamennyi érintett szabályozó ügynökség közötti összehangolt bevezetését, és a szabályozási kereteknek az új megközelítésű módszerek gyors bevezetésének biztosítása érdekében történő kiigazítását.
Továbbá kéri annak biztosítását, hogy a vizsgálati követelményekre vonatkozó határidőket ne alkalmazzák a tudományos szigor vagy az emberi és környezeti biztonság rovására, lehetővé téve az állatokon végzett megbízhatatlan vizsgálatokra alapesetben történő támaszkodást.
A kezdeményezés célkitűzései lényegében megfelelnek az állatkísérletekről való áttérés stratégiája vagy ütemterve bevezetésének.
A 2. célkitűzés alatt említett, a Bizottsággal 2023.
március 17-én tartott találkozón részletezett pontok részben átfedésben vannak a 3.
célkitűzés alatt említettekkel, amelyek az „ütemterv kidolgozását”, valamint az állatok bevonását nem igénylő módszerek kifejlesztése és validálása finanszírozásának előresorolását – szabályozási célokra is –, továbbá a módszerek bevezetésének koordinálását kérik.
Különösen a 2.
célkitűzésben szereplő konkrét lépésekre vonatkozó kérés felel meg a kémiai biztonsági értékelések során végzett állatkísérletek fokozatos megszüntetésére irányuló ütemterv kidolgozásának.
Válasz a 2.
célkitűzésre: ütemterv a kémiai biztonsági értékelésekhez használt állatkísérletek fokozatos megszüntetéséhez A Bizottság haladéktalanul megkezdi egy olyan ütemterv kidolgozását, amely rövid és hosszabb távon végrehajtandó mérföldköveket és konkrét intézkedéseket határoz meg az állatkísérletek csökkentése érdekében, és amely előfeltétele az állatmentes szabályozási rendszerre történő áttérésnek a vegyi anyagokra vonatkozó jogszabályok (pl. a REACH, a biocid termékekről szóló rendelet, a növényvédő szerekről szóló rendelet) alapján.
Az ütemterv központi eleme az állatkísérletek felváltásához szükséges lépések elemzése és leírása lesz azokban a jogszabályokban, amelyek jelenleg állatkísérleteket írnak elő a kémiai biztonsági értékelésekhez.
Az ütemterv fel fogja vázolni az állatok bevonását nem igénylő módszerek fejlesztésének, validálásának és alkalmazásának kiterjesztéséhez és felgyorsításához vezető utat, valamint az ezek jogszabályokban való elterjedését elősegítő eszközöket.
A Bizottság 2023 második felében munkaértekezleten kívánja megvitatni a tagállamokkal és az érdekelt felekkel az ütemterv elemeit, és 2024 második felében egy második munkaértekezleten kívánja bemutatni az elért eredményeket.
A tervek szerint az ütemtervvel kapcsolatos munka a következő Bizottság megbízatásának első negyedévében fejeződik be.
Az ütemterv kidolgozása során a Bizottság szorosan együttműködik majd ügynökségeivel, a tagállamokkal, valamint a nem kormányzati szervezetek, az ipar és a kutatás érintett szereplőivel.
Az ütemterv kidolgozását a Közös Kutatóközpont által elvégzett értékelések, az EFSA állatok bevonását nem igénylő megközelítésekkel kapcsolatos munkája, az EFSA ütemterve, valamint az ECHA, az EFSA és az EMA szakértelme fogja támogatni.